[{"text_idx": "#000000", "text": "Premier volume de la saga, le second volume"}, {"text_idx": "#000001", "text": "L\u2019australien Trevor Steele est conside\u0301re\u0301 comme l\u2019un des plus grands e\u0301crivains contemporains en espe\u0301ranto."}, {"text_idx": "#000002", "text": "\u201cNia amiko kaj kolego Trevor Steele regalas nin per ankorau\u0306 plia romano, kaj la indiko ke temas pri \u201cUnua volumo\u201d ekscitas la apetiton legi pli."}, {"text_idx": "#000003", "text": "Mi legis ie recenzon, en kiu la recenzinto esprimis sian malfelic\u0302econ c\u0302ar li anticipis vidi fotojn en c\u0302i tiu libro, sed ec\u0302 ne unu foto, nek ec\u0302 unu bildo, estas en la tuta volumo. Temas, kompreneble, pri imagobildoj, fotoj kiujn la leganto, kune kun la verkinto, imagas c\u0302e la komenco de c\u0302iu c\u0302apitro. Nekutima, kaj por c\u0302i tiu romano mirige inspirita, maniero verki fikcian verkon. Efektive, ne estas vere prave paroli pri \u201cc\u0302apitroj\u201d en c\u0302i tiu verko, c\u0302ar neniu el ili estas nomita au\u0306 numerita, kaj ne trovig\u0302as tabelo de enhavo. C\u0302u estas tamen strange, ke de la manoj de talentega verkisto, la leganto ne sentas mankon?"}, {"text_idx": "#000004", "text": "La naturo de la romano estas temo jam antau\u0306e provita de multaj verkistoj; mi pensas, ekzemple, pri Kiel akvo de l\u2019 rivero de Raymond Schwartz. Sed Trevor multe pli sukcesis ol Schwartz \u2013 nu, Schwartz ne estis vera romanisto, kaj li ne sciis mem redakti sian verkon por elsarki la tedajn partojn. C\u0302u Trevor redaktigis sian romanon, mi ne scias (mi suspektas ke ne); sed la leganto vane serc\u0302as en g\u0302i teda(j)n parto(j)n."}, {"text_idx": "#000008", "text": "C\u0302u la vivoj de nau\u0306 tre ordinaraj Au\u0306stralianoj povas vere interesi? Neniu el ili estas \u201cgravulo\u201d, nenio kion la mondon taksus kiel \u201cekscitan\u201d estas en ilia vivo. Neniu \u201cintrigo\u201d estas en la rakonto; malgrau\u0306 tio, fininte la legon de la romano, mi esperis ke vere aperos dua volumo, c\u0302ar la rolantoj farig\u0302is miaj intimaj amikoj."}, {"text_idx": "#000009", "text": "Nu, mi ne volas apoteozi TrevorSteele-n. Li ankorau\u0306 ne atingis la rangon de Graham Greene, kiu iom similcele ekzamenis la psikojn de siaj romananoj. Sed Trevor rapide proksimig\u0302as al tiu rango; lia Neniu ajn papilio komencis movig\u0302i en la direkto de Brighton Rock de Graham Greene; La fotoalbumo iras en la direkto de The Heart of the Matter. Ambau\u0306 au\u0306toroj havas gravan komunan trajton: ili verkas el propraj personaj spertoj tre kompleksaj, kaj per siaj romanoj penas iom post iom koni sin mem."}, {"text_idx": "#000010", "text": "Kion pli diri, do? Se vi g\u0302uas veran literaturon, c\u0302i tiu romano plenumos viajn legesperojn.\u201d"}]